Пасля школы, якую ён скончыў на Чарнігаўшчыне, марыў стаць фотакарэспандэнтам. Шлях у прафесію быў не зусім легкім. Прыйшлося працаваць у порце матросам, займацца рамонтам доменных печаў у Дняпрапятроўску. Пасля службы ў арміі ўладкаваўся ў Навазыбкаве вучнем да фатографа ў атэлье, адкуль вярнуўся з жаданай даведкай і адпаведным запісам у працоўнай кніжцы. Гэтыя абставіны прывялі яго пасля ў бялыніцкую раённую газету. Затым быў факультэт журналістыкі Белдзяржуніверсітэта, плённая і цікавая праца ў розных перыядычных выданнях, апошнім з якіх стала газета “Белорусская нива” (“Сельская газета”).